Meißenské markgrófstvo

Meißenské markgrófstvo alebo Meissenské markgrófstvo bol historický štát existujúci v rokoch 965 až 1423 na území dnešného Saska, kedy sa spojilo zo Sasko-wittenberským vojvodstvom. Značnú časť existencie tu vládol najmä rod Wettinovcov a krajina bola súčasťou Svätej rímskej ríše.

 Dejiny 
vľavo|náhľad|Meißenské markgrófstvo v rámci Svätej rímskej ríše
V oblasti Meißenska je už v staroveku doložená prítomnosť germánskych kmeňov Hermundurov, ktorých okolo roku 600 vystriedali Lužickí Srbi. Časť tohoto územia dobyl v roku 805 Karol Veľký, celé územie bolo k Rímskej ríši pripojené za vlády Henricha I. Vtáčnika o viac než sto rokov neskôr. V roku 928 tu ten istý panovník založil hrad Meißen ako obranu proti útokom Lužických Srbov. Prvým doloženým markgrófom je Wigbert. V následujúcich rokoch sa Meißenské markgrófstvo stalo mnohokrát cieľom poľskej, prípadne českej expanzie. V roku 1127 získali toto územie ako dedičné léno Wettinovci. Medzi ich príslušníkov sa krajina ďalej rozdeľovala a znovu spájala, až kým ku koncu 13. storočia došlo rozpadu rodu. Niektoré časti markgrófstva v tomto období načas pripadli pod priamu vládu rímskych kráľov Adolfa Nassauského a potom Albrechta Habsburského, ktorí sa v týchto oblastiach stretávali s expanziou českého kráľa Václava II. Krajina sa znovu zjednotila až vlády Fridricha I. Meißenského z rodu Wettinovcov. V roku 1423 udelil cisár Žigmund miestnemu vládcovi Fridrichovi IV. Bojovnému časť Saska a kurfirský hlas, čím sa tieto územné celky spojili a pojem Meißenska postupne vymizol.

 Wettinovský rod 
vľavo|náhľad|Erb rodu Wettinovcov
Cisár Henrich IV. udelil Meißensko grófovi Henrichovi z Eilenburgu z Wettinovskej dynastie. Markgrófstvo zostalo pod Wettinovskou nadvládou po zvyšok svojej existencie. Za Wiprechta von Groitzscha v roku 1120 prešlo Meißensko procesom germanizácie. Po ňom nasledovala vláda Konráda Veľkého (11231156), Ota II. Bohatého (11561191) a Dietricha Utlačovaného (11911221), pod ktorým sa oblasť rozšírila a rozvinula. Meißensko sa stalo centrálnym panstvom Wettinovskej dynastie, ktorí ho museli brániť proti hohenštaufským cisárom, ktorí však neboli schopní odobrať vysokú moc Meißenského markgrófstva.

V roku 1264, počas vojny o Durínsko, sa markgróf Henrich III. presadil v Durínskom landgrófstve, kde predtým vládol jeho bezdetný strýko Henrich Raspe. V rokoch 1243 až 1255 získal Henrich III. stredný Pleisseland (okolie Altenburgu). V roku 1307 neúspešný pokus luxemburského kráľa Henricha VII. o podmanenie markrgrófov z Meißenska s jeho porážkou v bitke pri Lucke. Do tej doby bolo markgrófstvo de facto nezávislé od akejkoľvek zvrchovanej autority.

V roku 1423 bol markgrófom Friedrich IV. Cisár Žigmund pridelil Wettinovcom za podporu v bojoch proti husitom Sasko-wittenbergské vojvodstvo, čím získali aj hlas saského kufirstu. Na konci 15. storočia mala dynastia veľké rozsiahle územia medzi riekami Werra a Odra. Zmluvou z Lipska v roku 1485 sa však horné saské krajiny opäť rozdelili medzi Fridrichových vnukov Ernesta z Wittenbergu a Alberta, ktorí prevzali bývalé územie Meißenska. Zmluva znamenala začiatok trvalého rozdelenia oboch štátov na Sasko a Durínsko.
náhľad|Meißen, hlavné centrum markgrófstva

 Zoznam meißenských markgrófov 
Meißenská marka bola založená v roku 965 cisárom Otom I. V roku 929 nechal kráľ Henrich I. Vtáčnik na meißenskom Burgbergu zriadiť opevnenie. Centrom celého markgrófstva, z ktorého sa neskôr vyvinulo Saské kráľovstvo, sa stal ríšsky hrad Meißen.
Menoobdobie vládyPoznámkyWigbert965976Thietmar I.976979(tiež merseburský markgróf )Gunther z Merseburgu981982(tiež merseburský markgróf )Rikdag II.978985(od roku 982 tiež merseburský markgróf )Ekkehard I.9851002Syn GuntheraGunzelin von Kuckenburg10021009Brat Ekkeharda I.Herman I.10091038Syn Ekkeharda I. a synovec GunzelinovEkkehard II.10381046Brat Hermana I.Vilhelm von Weimar-Orlamünde10461062Otto I. von Weimar-Orlamünde10621067Ekbert I.10671068Ekbert II.10681089Vratislav II.10761089Henrich I.10891103Henrich II.11031123Wiprecht II.11231124Herman I. von Winzenburg11241129(z rodu formbašských grófov)Konrád I. Veľký11291157Oto II. Bohatý11571190Albrecht I. Statočný11901195Dietrich Utlačovaný11981221

 Meißenskí markgrófi a durínski landgrófi 
Menoobdobie vládyPoznámkyHenrich III. Vznešený12181288Albrecht II. Zvrhlý12881291Friedrich I. Statočný (tiež aj Pohryznutý)12911323Friedrich II. Vážny13231349Friedrich III. Prísny13491381Wilhem I. Jednooký13821407Wilhem II. Bohatý14071425
Od roku 1425 boli meißenskí markgrófi zároveň aj saskými kurfirstmi.

 Meißenskí markgrófi a saskí vojvodovia (hlavy dynastie Wettinovcov) 
Od roku 1921 mal každý vrcholný predstaviteľ dynastie Wettinovcov titul meißenský markgróf. 
MenoObdobiePoznámkyFriedrich August III. Saský1918/19211932Ako saský kráľ  abdikoval v roku 1918Friedrich Kristián Saský19321968Maria Emanuel meißenský markgrófod roku 1968Žije pri ŽenevePrinc Alexander Saský-GessaphenominovanýOd roku 1999 adoptovaný syn Maria Emanuela

 Referencie 

 Zdroj 

Kategória:Historické územia v Nemecku
Kategória:Dejiny Saska
Kategória:Štáty Rímsko-nemeckej ríše